ΣΩΜΑ ΟΡΚΩΤΩΝ

ΕΛΕΓΚΤΩΝ ΛΟΓΙΣΤΩΝ
Α.Π. 171





      
   Αθήνα  29  Ιανουαρίου  2009
Προς


τις Εταιρείες Ορκωτών Ελεγκτών
[με την παράκληση να ενημερώσετε 

σχετικά τα μέλη σας]

Θέμα: Κοινοποίηση των αποτελεσμάτων εξετάσεων Δεκεμβρίου 2008 στα μέλη του Σ.Ο.Ε.Λ. και ενημέρωσή τους για τα δικαιολογητικά που χρειάζονται για να προαχθούν στην επόμενη βαθμίδα.

Σας γνωστοποιούμε ότι το Εποπτικό Συμβούλιο κατά την υπ’ αριθμ. Ε66/29.1.2009 συνεδρίασή του, αφού έλαβε υπόψη του τα υποβληθέντα αποτελέσματα των γραπτών εξετάσεων Δεκεμβρίου 2008, αποφάσισε όπως γνωστοποιηθεί η βαθμολογία σ’ όλα τα εξετασθέντα μέλη του Σ.Ο.Ε.Λ., με τη διευκρίνιση προς τους επιτυχόντες στις εξετάσεις όλων των μαθημάτων της βαθμίδας στην οποία ανήκουν, ότι θα πρέπει να προσκομίσουν, μέχρι 20 Μαρτίου 2009, τα ακόλουθα δικαιολογητικά:
· Αίτηση εγγραφής στην επόμενη βαθμίδα (χορηγείται από το Σ.Ο.Ε.Λ.)

· Πρόσφατο απόσπασμα ποινικού μητρώου 


[θα αναζητηθεί αυτεπάγγελτα από το Σ.Ο.Ε.Λ. από την αρμόδια Υπηρεσία του
Υπουργείου Δικαιοσύνης, κατ΄εφαρμογή της υπ’ αριθ 2458/2005 Υπουργικής
Απόφασης (ΦΕΚ 267/Β/1.3.2005)]

· Βεβαίωση αποδεδειγμένου ελεγκτικού έργου για την περίοδο από την ημερομηνία εγγραφής τους στο βαθμό που κατέχουν, μέχρι σήμερα, βάσει της αριθμ. Β64/14.1.1999 απόφασης του Εποπτικού Συμβουλίου (Α.Π. Σ.Ο.Ε.Λ 107/20.1.1999).

Διευκρινίζεται ότι η μη έγκυρη αποστολή στο Σ.Ο.Ε.Λ. της ανωτέρω βεβαίωσης, θα αντιμετωπίζεται ως πειθαρχική παράβαση των κανόνων δεοντολογίας, ο δε υπαίτιος Ορκωτός Ελεγκτής Λογιστής θα χρεώνεται με έξοδα αναζήτησης των ωρών από τα αρχεία του Σ.Ο.Ε.Λ., που θα καθορίζεται σε ποσό τουλάχιστον των 500,00 €. 

· Βεβαίωση από το Διοικητικό Συμβούλιο της Εταιρείας Ορκωτών Ελεγκτών ότι απασχολούνται σε Εταιρείες Ορκωτών  Ελεγκτών από την ημερομηνία εγγραφής στο βαθμό που κατέχουν μέχρι σήμερα.

· Παράβολο    250,00 €  για εγγραφή στο Μητρώο των Δ.Ο.Ε.Λ 


        >>        350,00 €   >>      >>     >>      >>     >>    Ε.Ο.Ε.Λ


        >>     1.000,00 €   >>      >>     >>      >>     >>        Ο.Ε.Λ

· Δύο (2) πρόσφατες φωτογραφίες. 

Απαραίτητη προϋπόθεση προαγωγής είναι η πληρωμή των εισφορών στους Λογαριασμούς του Σ.Ο.Ε.Λ.

Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Κοινοποίηση:

· Γραμματεία Σ.Ο.Ε.Λ.

· Λογιστήριο Σ.Ο.Ε.Λ.

· Υπηρεσία Μητρώου Σ.Ο.Ε.Λ. 

